《和张王臣登清斯亭韵三首》
宋代·廖行之

一年好景负黄花，洗眼江梅傲岁华。
把酒欲从天问月，知时谁解营飞葭。
人情似水多泾渭，世味如禅说蜜樝。
只可高吟酬节物，莺声早晚又天涯。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。